**EUNEIZ EAEko UNIBERTSITATE PRIBATU GISA EZAGUTZEKO LEGE PROIEKTUARI BURUZKO TXOSTEN JURIDIKOAREN ONDORENGO MEMORIA.**

Saileko Araubide Juridikoaren eta Zerbitzuen Zuzendaritzak EUNEIZ EAEko unibertsitate pribatu gisa ezagutzeko lege-proiektuari buruz egin duen txostena irakurri eta analizatu ondoren, Unibertsitate Politika eta Koordinazioko Zuzendaritzak ondorengo oharrak egiten ditu:

1. Proiektuari buruz aldez aurreko kontsulta egiteko eskaerari dagokionez, eta urriaren 1eko 39/2015 legeak, Administrazio Publikoetako Administrazio Prozedura Erkidearenak, 133. artikuluaren 4. atalean xedatutakoaren arabera, “arau-proposamenak ez badu eragin esanguratsurik jarduera ekonomikoan, ez badizkie hartzaileei eginbehar nabarmenak inposatzen edo arlo baten alderdi partzialak erregulatzen baditu, tramite hori ez da derrigorrezkoa “.

Bestalde, hau adierazi behar dugu: hirugarren batzuek, EUSTEIZ 2018 S.A-k zehatzago esanda, egindako eskaeraren ondorioz gauzatuzen da lege-proiektua tramitatzeko prozesua.

1. Unibasq-ren, Euskadiko Lege Aholku Batzordearen, Hizkuntz Normalkuntzarako Zuzendaritzaren, Emakunderen eta Kontrol Ekonomikorako Bulegoaren txostenak errekeritzeari dagokionez, txosten horiek eskatuko dira;
2. Enpresak duen eraginari buruz Unibertsitate Irakaskuntza Publikoa Koordinatzeko Kontseiluaren eta Euskadiko Unibertsitateen Kontseiluaren txostenak errekeritzeari dagokonez, txosten horiek dagoeneko egin direla eta Tramitagune-n daudela eskura adierazi behar dugu.
3. Estatuko Unibertsitate Politikaren Konferentzia Orokorraren txostena errekeritzeari dagokionez, Konferentzia horren Batzorde Delegatuak dagoeneko egin du EUNEIZ unibertsitatea sortzeko proiektuari buruzko txostena. Txosten hori Tramitagune-n dago eskura.
4. ”EUNEIZ Unibertsitatearen “ helburu soziala dela-eta atarikoa aldatzeko proposamenari dagokionez, atari hori aldatu da. Horretarako, helburu sozialaren erreferentzia ezabatu da eta, horretaz gainera, garrantzi gutxiagoko beste zuzenketa batzuk egin dira erredakzioan.

Jakinaren gainean egoteko eta dagozkion ondorioetarako.

Vitoria-Gasteiz, 2020ko irailaren 2a.

Miren Artaraz Miñón

Unibertsitate Politika eta Koordinazioko zuzendaria